ועדת הכספים, כנסת 18, פרוטוקול מספר 692, 2011-03-01 13:00

משה גפני: אני פותח את הישיבה השנייה של ועדת הכספים.

משה גפני: על סדר היום שינויים בתקציב לשנת 2011.

משה גפני: בקשה מספר 41002 – רשות המים הרפרנט לא הגיע.

אמנון כהן: מי שלא הגיע, יישאר בעיכוב.

משה גפני: בקשה מספר 73001 – פעולות משק המים, מפעלי מים הרפרנט לא הגיע.

משה גפני: בקשה מספר 83002 –

מיכה פרלמן: הבקשה נועדה להעביר עודפי תקציב מנת 2010 לשנת 2011 בסעיף 83.

מיכה פרלמן: יש שם מגוון של נושאים, ביניהם למשל רכבת ישראל, שיש שם פרויקטים שלא בוצעו בדיוק בקצב.

מיכה פרלמן: יש מעט יחסית עודפים מזומן שאנחנו מעבירים כדי שנבצע אותם השנה.

מיכה פרלמן: כל הפרויקטים בכל התחומים הם פרויקטים שהם בהרשאה להתחייב.

מיכה פרלמן: זאת אומרת, אלה עודפים מחויבים כנגד הרשאות שנתנה המדינה.

חיים אורון: מה זה גופים במשבר?

מיכה פרלמן: יש כאן מגוון.

מיכה פרלמן: אני מכיר בעיקר את רכבת ישראל.

מיכה פרלמן: ברכבת ישראל באמת זה בפרויקטים.

חיים אורון: יש כאן 200 מיליון שקלים.

מיכה פרלמן: בתוכניות הבראה.

משה גפני: מה למשל?

משה גפני: איזה גופים?

פניה קירשנבאום: תוכניות הבראה של מי?

מיכה פרלמן: את זה אני יכול לברר.

מיכה פרלמן: שוב, זה סעיף סל שיש בו כל מיני רפרנטים.

חיים אורון: תבואו לכאן עם הסלים.

מיכה פרלמן: אני אברר את זה, אני אבדוק ואני אחזור אליכם.

גאלב מג'אדלה: מדלגים.

משה גפני: בקשה מספר 06003 – משרד הפנים

סימן טוב: הבקשה נועדה לאפשר העברה של עודפים המחויבים משנת 2010 לשנת 2011, בתקציב משרד הפנים, תקציב התפעול של משרד הפנים.

סימן טוב: העודפים שיש שם בעיקר נובעים מהתכנון.

סימן טוב: יש שם כ-40 מיליון שקלים.

סימן טוב: בנוסף במחשוב, שגם אלה פרויקטים רב שנתיים ויש שם קצת עודפים.

סימן טוב: ובשירותי דת לעדות לא יהודיות.

סימן טוב: אלה בעצם הקבוצות הגדולות של העודפים.

משה גפני: אנחנו מצביעים.

משה גפני: ה צ ב ע ה בקשה מספר 06003 – אושרה פה אחד

גאלב מג'אדלה: איזה שירותי דת אלה ?

משה גפני: ללא יהודים.

משה גפני: זה נמצא במשרד הפנים.

גאלב מג'אדלה: גם בשביל להתפלל צריך לקבל כסף?

משה גפני: מה דעתך שהמזכירה שם צריכה לקבל משכורת ולהביא פרנסה הביתה, בעדות הלא יהודיות?

משה גפני: מה זה להתפלל?

גאלב מג'אדלה: בקוראן כתוב: תתפללו ללא תמורה.

משה גפני: בסדר, אבל המזכירה צריכה לעשות את העבודה ולקבל משכורת.

פניה קירשנבאום: הוא בא עכשיו ויש לו מרץ לשאול אותך מיליון שאלות.

פניה קירשנבאום: אני נמצאת כאן משעה 10:00 בבוקר.

משה גפני: בקשה מספר 14001 – בחירות, מימון מפלגות

סימן טוב: גם הבקשה הזאת נועדה לאפשר העברה של עודפים מחויבים משנת 2010 לשנת 2011.

פניה קירשנבאום: איזה בחירות?

סימן טוב: אני אסביר.

סימן טוב: סעיף 14 מורכב ממימון מפלגות ובנוסף הוא מורכב מוועדת הבחירות המרכזית.

משה גפני: זה השוטף שלהם.

משה גפני: אנחנו מצביעים.

משה גפני: ה צ ב ע ה בקשה מספר 14001 – אושרה פה אחד בקשה מספר 002 – תיאום הפעולות בשטחים

גאלב מג'אדלה: כאן יש לי בעיה.

אמנון כהן: הרפרנט לא נמצא.

משה גפני: בקשה מספר 34002 – הוצאות משק הדלק 45 מיליון שקלים.

אמנון כהן: הרפרנט לא נמצא.

אמנון כהן: הם לא זקוקים לכסף.

משה גפני: בקשה מספר 32004 – פיתוח אנרגיות חלופיות

אמנון כהן: הרפרנט לא נמצא.

משה גפני: הם גם לא היו בשבוע שעבר.

משה גפני: זה היה על סדר היום.

משה גפני: בקשה מספר 98002 – רשות האוכלוסין, ההגירה, מעברי הגבול

סימן טוב: הפנייה הזאת נועדה לאפשר העברה של עודפים מחויבים משנת 2010 לשנת 2011.

סימן טוב: כאן העודפים העיקריים הם בתחום המחשוב בו יש 25 מיליון שקלים ובתחום הפרויקטים יש עוד 73 מיליון שקלים.

סימן טוב: שם זה פרויקט ביומטרי וארכיון ממוחשב.

משה גפני: אנחנו מצביעים.

משה גפני: ה צ ב ע ה בקשה מספר 98002 – אושרה פה אחד בקשה מספר 72001 – גמלאות ופיצויים הרפרנט לא נמצא.

משה גפני: בקשה מספר 04007 –

חיים אורון: משרד ראש הממשלה, 700 מיליון שקלים.

משה גפני: ביקשתי לפצל את הפרק הזה אבל זה לא פוצל.

גאלב מג'אדלה: זה המשרד לשירותי דת?

משה גפני: כן, משרד ראש הממשלה והמשרד לשירותי דת הם שני משרדים שונים ואני מבקש לפצל את זה.

משה גפני: יש לי הרבה שאלות על כל הנושאים שם.

אמנון כהן: יש פה עוד משרדים.

משה גפני: אין.

משה גפני: זהו.

חיים אורון: כן, יש שם עוד שרים.

משה גפני: אני מבקש ממנהל הוועדה.

משה גפני: אנחנו נביא שוב את הבקשות של משרד התשתיות אבל לא רק משרד התשתיות.

אמנון כהן: יש כאן הרבה משרדים.

אמנון כהן: גילה גמליאל, יוסי פלד, איוב קרא, בגין, משולם נהרי, הסברה ותפוצות, מיקי איתן.

משה גפני: בסדר.

משה גפני: אנחנו נביא את זה בפעם השלישית שוב.

משה גפני: אם בפעם השלישית לא מגיע הרפרנט על משרד מסוים, אני פשוט מבקש להעביר את זה בחזרה למשרד האוצר ולא להביא את זה לדיון.

חיים אורון: אתה לא יכול כי יש 21 ימים.

משה גפני: הכול מעוכב.

משה גפני: יונתן, תגידו לאנשים שלא יכול להיות דבר כזה.

משה גפני: תודה רבה.

משה גפני: הישיבה נעולה.